<classify> Mbwana ni miongoni mwa wachezaji watatu wa timu ya taifa ya Tanzania, Taifa Stars wanaocheza nje ambao wamo katika kikosi cha Stars ambacho Jumatano itacheza na Msumbiji katika mchezo wa kufuzu kwa fainali za Kombe la Dunia.Kwa ushindi huo, timu hiyo ya Jamhuri ya Kidemokrasia ya Congo sasa itakutana na timu ya Algeria ya USM Alger katika fainali ya Ligi ya Mabingwa wa Afrika. Mazembe ilikata tiketi hiyo jana baada ya ushindi wa 3-1 dhidi ya timu ya Sudan ya Al Merreikh katika mchezo wa marudio wa nusu fainali uliofanyika Lubumbashi.Samatta alifunga mara mbili pamoja na mchezaji wa Ivory Coast, Roger Assale alifunga la tatu na kuwawezesha mabingwa hao mara nne kupata ushindi wa jumla ya mabao 4-2. Taifa Stars iliingia kambini juzi tayari kwa ajili ya kukabiliana na Msumbiji katika mchezo huo wa keshokutwa huku tayari Mtanzania mwingine anayecheza Afrika Kusini, Mrisho Ngasa aliwasili jana jijini Dar es Salaam kujiunga na timu hiyo.Samatta pamoja na Mtanzania mwingine anayecheza soka TP Mazembe, Thomas Ulimwengu wanatarajia kuwasili nchini leo tayari kujiunga na wenzao kujiandaa na mchezo huo wa Jumatano.Hata hivyo, Mazembe waliuanza mchezo wa jana wakiwa na shinikizo kubwa, baada ya kuwa nyuma kwa mabao 2-1 kutoka katika mchezo wa kwanza uliofanyika Sudan. Ni mara ya pili mfululizo kwa fainali ya Ligi ya Mabingwa wa Afrika kuzikutanisha timu za Congo na Algeria.Msimu uliopita, Entente Setif ya Algeria ilikutana na AS Vita Club ya DR Congo na kutwaa taji kwa bao la ugenini katika mchezo wa fainali uliopigwa Kinshasa na Blida. Bingwa wa mashindano hayo atanyakua dola za Marekani milioni 1.5 na kupata nafasi ya kuiwakilisha Afrika katika Kombe la Dunia la Fifa kwa klabu nchini Japan Desemba.Ngasa juzi aliifungia bao timu yake ya Free State Stars na kuiwezesha kuibuka na ushindi wa bao 1-0 na kutinga robo fainali ya Kombe la Telkom nchini Afrika Kusini.  <topic>: michezo 